b'\n_START_ARTICLE_\nBruce Lee\n_START_SECTION_\nOtro\xc5\xa1tvo in dru\xc5\xbeina\n_START_PARAGRAPH_\nSvoje otro\xc5\xa1tvo je pre\xc5\xbeivljal v Hong Kongu. O\xc4\x8de in mati, operna pevca sta ga klicala Lee Siu Lung, kar je pomenilo mali zmaj. Imel je \xc5\xa1e sestro in enega brata. Bruce je bil kot otrok zelo \xc5\xa1ibak, zato je bil ve\xc4\x8dkrat pretepen. Z leti je postal zelo borben in se je v uli\xc4\x8dnih pretepih rad ma\xc5\xa1\xc4\x8deval. Imel naj bi celo svojo tolpo(?). Ko se je v \xc5\xa1oli zgodil incident in je Bruce pretepel nekega de\xc4\x8dka do nezavesti, ker naj bi ga on udaril v obraz, sta se o\xc4\x8de in mati odlo\xc4\x8dila, da ga po\xc5\xa1ljeta v San Francisco. Tam je kasneje ustvaril svojo \xc5\xa1olo borilnih ve\xc5\xa1\xc4\x8din. V tej \xc5\xa1oli je spoznal tudi svojo ljubezen Lindo Cadwell in se z njo tudi poro\xc4\x8dil. Trenirala je v njegovi \xc5\xa1oli in ker je bila tudi ona zelo talentirana, je kasneje postala mojstrica borilnih ve\xc5\xa1\xc4\x8din. V zakonu sta se jima rodila dva otroka. Starej\xc5\xa1emu je bilo ime Brandon (1965\xe2\x80\x931993), ki je \xc5\xa1el po stopinjah o\xc4\x8deta ter snemal filme, a je tudi on prezgodaj umrl. Mlaj\xc5\xa1a sestra Shannon pa \xc5\xa1e \xc5\xbeivi. Odkar se je rodil Brandon je Bruce treniral \xc5\xa1e bolj pogosto ter tako postal \xc5\xa1e bolj mi\xc5\xa1i\xc4\x8dast kot prej.\n_START_SECTION_\nUspeh s Hollywoodom in Hong Kong produkcijo\n_START_PARAGRAPH_\nS Hong-Kongom in Hollywoodom so povzdignili tradicionalne Hong-Kongovske borilne ve\xc5\xa1\xc4\x8dine v svetovno priljubljenost in popularnost. S tem so spro\xc5\xbeili velik porast \xc5\xa1ol kitajskih borilnih ve\xc5\xa1\xc4\x8din na Zahodu. Bruce je postal ikonska figura zlasti na Kitajskem, ker je v svojih filmih portretiral kitajski nacionalni ponos (kmete in delavce) ter s tem kitajski nacionalizem. Veliko ljudi vidi Bruca kot vzor za pridobivanje mo\xc4\x8dnega in gib\xc4\x8dnega telesa ter najvi\xc5\xa1jo mo\xc5\xbeno raven kondicije, prav tako kot razvijajo\xc4\x8de spretnosti borilnih ve\xc5\xa1\xc4\x8din ter dobro tehniko za borbe. Bruce je vse mi\xc5\xa1ice ter gib\xc4\x8dnost pridobil le z vajami. V filmskih studijih Summit in Golden Harvest v Hong-ongu in pod re\xc5\xbeijo Lo Wei-ja je posnel nekaj filmov, ter tako postal najve\xc4\x8dja ikona borilnih ve\xc5\xa1\xc4\x8din. Sodeloval je z veliko mojstri borilnih ve\xc5\xa1\xc4\x8din, kot so Dan Innosanto, njegovi u\xc4\x8deneci so bili Chuck Norris, Steve McQueen in drugi. Vsi ki so z njim sodelovali, so povedali, da je bil neverjetno hiter in mo\xc4\x8dan, kljub njegovi velikosti. Bruce je vedno pravil:\xc2\xa0\xc2\xbbSem sam svoj kaskader!\xc2\xab\n_START_SECTION_\nBes kitajskih mojstrov\n_START_PARAGRAPH_\nOdkar je pri\xc5\xa1el na univerzo v San Francisco, je pou\xc4\x8deval ljudi ter jim pribli\xc5\xbeal borilne ve\xc5\xa1\xc4\x8dine. V njegovo \xc5\xa1olo so se vpisovali mnogi, tudi Hollywoodske zvezde in re\xc5\xbeiserji. To ni bilo v\xc5\xa1e\xc4\x8d kitajskim mojstrom, ki so bili mnenja, da je to kitajska skrivnost in da se tak\xc5\xa1nih stvari ne bi smelo \xc5\xa1iriti na zahod in drugam po svetu. Bruce Lee je \xc5\xa1e naprej pou\xc4\x8deval ter se ni zmenil za govorice. Morda je prav on najbolj vplival na pojav raz\xc5\xa1iritve borilnih ve\xc5\xa1\xc4\x8din. Bruce je ustvaril svoj stil, ki je vseboval stil karateja, kung fuja, jui jitsa in kitajskega boksa, poimenoval ga je Jeet Kune Do.\n_START_SECTION_\nTelesne sposobnosti\n_START_PARAGRAPH_\nPred javnostjo je pokazal sklece na eni roki samo s palcem ter kazalcem. Pokazal je tudi svoje neverjetne udarce z nogo. Lahko je udaril mo\xc5\xbea, ki je bil za 3 glave vi\xc5\xa1ji od njega. To za njega ni bilo te\xc5\xbeko, saj je naredil popolno\xc2\xa0\xc2\xbb\xc5\xa1pago\xc2\xab. Z udarcem z nogo je demonstriral tudi mo\xc4\x8d samega udarca, ko je 100\xc2\xa0kg mo\xc5\xa1kega odneslo tri metre nazaj in je padel vznak \xe2\x80\xa6 Treniral je vsak dan od 7:00 do 9:00 zjutraj in od 11:00 do 12:00 popoldne. Leta 1973 se je v Hong Kongu boril z nekim Kung Fu mojstrom in ga premagal v 30 sekundah.\n_START_SECTION_\nSmrt\n_START_PARAGRAPH_\nLeta 1973 je Bruce Lee umrl star 32 let. Umrl je sicer med snemanjem filma Fist of Fury, vendar naj bi bil na obisku pri prijateljici, ki ji je poto\xc5\xbeil o hudih glavobolih, ki ga zadnje \xc4\x8dase precej ovirajo pri delu in kasneje izdihnil \xe2\x80\xa6 Nekateri pravijo, da je jemal po\xc5\xbeivila ter tako umrl zaradi sr\xc4\x8dne odpovedi. Nekateri pa pravijo, da ga je ubila kitajska mafija, ker pri tihotapljenju drog v druge dr\xc5\xbeave ni hotel sodelovati z njimi. Najbolj naivni viri pa trdijo, da se je umaknil nekam na Tibet, kjer \xc5\xbeivi in dela v samoti. Skratka vzrok njegove smrti ni znan. Toda Bruce Lee, bo ne glede na vse, ostal za vedno najbolj\xc5\xa1i mojster borilnih ve\xc5\xa1\xc4\x8din na svetu. Je tudi prvi \xc4\x8dlovek, ki je po smrti dobil priznanje najvi\xc5\xa1jega ranga, tkzv.\xc2\xa0\xc2\xbbson\xc4\x8dni pas\xc2\xab.\n_START_SECTION_\nPomembnej\xc5\xa1e vloge\n_START_PARAGRAPH_\nTang Lung v Way of the Dragon_NEWLINE__NEWLINE_Lee v Enter the Dragon_NEWLINE__NEWLINE_Chen Zhen v Fist of Fury_NEWLINE_Kato v The Green Hornet'